হাতির হানায় এক শিশুকন্যা সহ তিনজনের মৃত্যু আলিপুরদুয়ারে

অজয় সাহ, আলিপুরদুয়ার: আলিপুরদুয়ারের (Alipurduar) মাদারিহাটে (Madarihat) হাতির তাণ্ডব (Elephant Rampage) , হাতির আক্রমণে মৃত্যু হল তিন জনের। ‌প্রথমে ঘটনাটি ঘটে মাদারিহাটের মধ্য ছেকামাড়ি এলাকায়।‌ জলদাপাড়ার জঙ্গল থেকে বেরিয়ে একটি হাতে মধ্য ছেকামাড়ি এলাকায় ঢুকে পড়ে ও স্থানীয় বাসিন্দা বাসিন্দা আব্দুল কাদির উপরে আক্রমণ করে।

বাজার থেকে ঘরে ফিরছিলেন ওই ব্যক্তি, বাড়ির সামনে এক মাকনা হাতি আচমকা তার উপর হামলা চালায়। এই ঘটনায় আব্দুল কাদির মারাত্মক ভাবে জখম হয় তাকে এলাকার বাসিন্দারা হাসপাতালে নিয়ে গেলে চিকিৎসকরা মৃত বলে ঘোষণা করে।

পাশাপাশি গতকাল রাতে আরেকটি ঘটনা ঘটে মাদারিহাটের মধ্য খয়েরবাড়ি এলাকায়। গৃহকর্তার চোখের সামনে তার স্ত্রী ও দেড় বছরের শিশুকন্যাকে হাতি টেনে নিয়ে গিয়ে আছড়ে মেরে ফেলে। এই ঘটনায় দুজনেরই মৃত্যু হয়। জানা গেছে গতকাল রাতে মাদারিহাটের মধ্য খয়েরবাড়ি এলাকায় বুনো হাতি হানা দেয়।

ঐ সময় বাড়ির বাইরে দাড়িয়েছিল সোনাই মুণ্ডা আর তার কোলে ছিল তার দেড় বছরের শিশুকন্যা। বুনো হাতি এসে শুড়ঁ দিয়ে টেনে নিয়ে গিয়ে আছড়ে মারে এই ঘটনায় দুজনের মৃত্যু হয়।

আরও পড়ুন- এলিফ্যান্ট করিডরে রেলের গার্ডরেল! আপত্তি বনদফতরের, শুরু বিতর্ক

গতকাল রাতে আলিপুরদুয়ার জেলার জলদাপাড়া জঙ্গল সংলগ্ন মাদারিহাট থানা এলাকায় হাতির থানায় তিন জনের মৃত্যুর ঘটনা ঘটেছে, এই নিয়ে যথেষ্ট আতঙ্কের সৃষ্টি হয়েছে গোটা এলাকায়।

স্থানীয় বাসিন্দারা জানান আমাদের মাদারিহাট এলাকায় হাতির তাণ্ডব এতে বেড়ে গেছে যে এখন আমরা শান্তি মত ঘুমাতে পারি না। আমাদের মাদারিহাটের বর্মনপাড়া, মধ্য‌ খয়েরবাড়ি, উত্তর ছেকামারি, মুজনাই সমস্ত এলাকার বাসিন্দারা খুবই আতঙ্কে রয়েছে।

সন্ধ্যা সাতটা বাজলেই সবাই বাড়িতে ঢুকে যায়, ভয়ে কেউ ঘর থেকে বের হয় না। সকাল পাঁচটা সময়ও কেউ যদি বাড়ি থেকে বের হয়, সেসময় হাতের আক্রমণের ঘটনার ঘটার আশঙ্কা থাকে, অনেক জনের মৃত্যু হয়েছে। গ্রামে প্রায় ঘটনা ঘটছে। এদিনও একদিনে তিনজনের মৃত্যু হয়েছে। এই নিয়ে শীঘ্র কোন বড় পদক্ষেপ নেওয়া উচিত।

দেখুন আরও খবর-